ויטאלי גינזבורג

ויטאלי לזרביץ' גינזבורג (רוסית: Виталий Лазаревич Гинзбург; 4 באוקטובר 1916 – 8 בנובמבר 2009) היה פיזיקאי ואסטרופיזיקאי יהודי רוסי, חבר האקדמיה הרוסית למדעים, יורשו של איגור תם בראשות המחלקה לפיזיקה תאורטית במכון לפיזיקה של האקדמיה (FIAN). חתן פרס נובל לפיזיקה לשנת 2003.

קורות חיים
גינזבורג נולד למשפחה יהודית במוסקבה ב-1916. הוא סיים את לימודי הפיזיקה במוסקבה ב \-1938. ב-1942 קיבל תואר דוקטור. החל משנת 1940 עבד במכון לבדב לפיזיקה במוסקבה. בין הישגיו: ניסוח תאוריה פנומנולוגית חלקית של מוליכות על; תאוריית לנדאו-גינזבורג, אותה פיתח עם לב לנדאו ב 1950; חקר התקדמות גלים אלקטרומגנטיים בפלזמה (למשל היונוספירה) ותאוריה אודות מקור הקרינה הקוסמית. בשנות החמישים מילא גינזבורג תפקיד מפתח בפרויקט פיתוח פצצת המימן הסובייטית.

רעייתו השנייה של גינזבורג נעצרה ב-1944 ונשלחה לשלוש שנים במחנה עבודה, לאחר שהורשעה בתכנון התנקשות בסטלין. הם התחתנו בשנת 1946, לאחר שחרורה.

גינזבורג זיהה עצמו כיהודי אתאיסט, ומאז התמוטטות ברית המועצות היה פעיל מאוד בחיים היהודיים ברוסיה. הוא היה חבר מועצת המנהלים של הקונגרס היהודי-רוסי ונודע כתומך ישראל ולוחם באנטישמיות.

פרסים ואותות כבוד
 פרס המדינה של ברית המועצות, 1953.
 פרס לנין, 1966.
 מדליית הזהב של האגודה האסטרונומית המלכותית, 1991.
 פרס וולף לפיזיקה, 1994/5.
 מדליית זהב על שם לומונוסוב, 1995.
 פרס נובל בפיזיקה, 2003, יחד עם אלכסיי אבריקוסוב ואנתוני לגט, על מחקרים בתחום העל מוליכות ועל נוזליות.
 2 עיטורי ההצטיינות למען המולדת
 עיטור לנין
 2 עיטורי פועלי הדגל האדום
 2 עיטורי אות הכבוד
 אסטרואיד 8132 Vitginzburg נקרא על שמו.

קישורים חיצוניים

הערות שוליים

אסטרופיזיקאים יהודים
פיזיקאים יהודים רוסים
מדענים יהודים סובייטים
זוכי פרס נובל לפיזיקה
זוכי פרס נובל יהודים רוסים
זוכי פרס וולף לפיזיקה
יהודים זוכי פרס לנין
מקבלי עיטור לנין
מקבלי עיטור הדגל האדום של העמל
מקבלי עיטור אות הכבוד
זוכי מדליית זהב של החברה המלכותית לאסטרונומיה
עמיתים זרים בחברה המלכותית
עמיתים יהודים בחברה המלכותית
יהודים חברי האקדמיה הלאומית למדעים של ארצות הברית
רוסים חברי האקדמיה הלאומית למדעים של ארצות הברית
סגל המכון לפיזיקה וטכנולוגיה של מוסקבה
אתאיסטים יהודים
אישים הקבורים בבית העלמין נובודוויצ'יה
פיזיקאים שעל שמם כוכב לכת מינורי
מקבלי עיטור ההצטיינות למען המולדת
תוכנית הגרעין של ברית המועצות
זוכי מדליית אונסק"ו ע"ש נילס בוהר
ילידי 1916
רוסים שנפטרו ב-2009